proxectonos/corpus_dominio_legal_administrativo_tmp huggingface dataset:
RESOLUCIÓN do 3 de setembro de 2010, da Dirección Xeral da Función Pública, pola que se anuncia a exposición das listaxes provisionais de axudas aprobadas e denegadas do Fondo de Acción Social do exercicio 2009 para o persoal ao servizo da Administración da Xunta de Galicia.
CONSELLERÍA DE FACENDA — III. OUTRAS DISPOSICIÓNS — 09/09/2010

De conformidade co establecido na norma 7.2 dos criterios de repartición do Fondo de Acción Social para o exercicio do ano 2009, aprobados polo Consello da Xunta de Galicia do 26 de novembro de 2009 e publicados por resolución da Dirección Xeral de Relacións Laborais do 4 de xaneiro de 2010 (DOG número 6, do 12 de xaneiro), o anuncio de exposición das listaxes provisionais de admitidos e excluídos publicarase no Diario Oficial de Galicia.
Dado que nas listaxes preceptivas figuran datos de carácter identificativo, de características persoais, económicos ou de saúde protexidos pola Lei orgánica 15/1995, do 13 de decembro, cuxa publicación pode lesionar o dereito constitucional á intimidade dos solicitantes ou dos causantes das axudas, cómpre realizar a publicación coas limitacións e reservas establecidas no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común.
Para dar cumprimento ao prescrito, esta dirección xeral
RESOLVE:
Primeiro.-Facer públicas as listaxes provisionais de axudas aprobadas e denegadas do Fondo de Acción Social do exercicio 2009 na páxina web da Dirección Xeral da Función Pública:
http://funcionpublica.xunta.es/?q=FAS
Para o coñecemento íntegro do acto os solicitantes deberan introducir nos espazos habilitados para o efecto o NIF e mais o código de impresión da súa solicitude.
Segundo.-Contra a resolución provisional dos expedientes os interesados poderán presentar reclamación e, de ser o caso, emendar os defectos causantes da exclusión provisional, no prazo de dez días hábiles que se contarán desde o día seguinte ao da publicación desta resolución no Diario Oficial de Galicia, en calquera dos rexistros públicos, oficinas de correos e demais lugares establecidos no artigo 38 da devandita Lei 30/1992, do 26 de novembro, de réxime xurídico das administracións públicas e do procedemento administrativo común.
As reclamacións e achegas de documentos deberán dirixirse ao director xeral da Función Pública, da Consellería de Facenda, no edificio administrativo San Caetano número 1, piso 2º, 15770 Santiago de Compostela.
Santiago de Compostela, 3 de setembro de 2010.
José María Barreiro Díaz
Director xeral da Función Pública
RESOLUCIÓN do 14 de abril de 2010 pola que se publica o plan de estudos de graduado ou graduada en Inglés: Estudos Lingüísticos e Literarios.
UNIVERSIDADE DA CORUÑA — III. OUTRAS DISPOSICIÓNS — 14/05/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 30 de outubro de 2009 (publicado no BOE do 5 de xaneiro de 2010 por resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35.4º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado ou graduada en Inglés: Estudos Lingüísticos e Literarios, que quedará estruturado segundo consta no anexo.
A Coruña, 14 de abril de 2010.
José María Barja Pérez
Reitor da Universidade da Coruña
Ver referencia pdf "09100D007P040.PDF"
RESOLUCIÓN do 14 de abril de 2010 pola que se publica o plan de estudos de graduado ou graduada en Galego e Portugués: Estudos Lingüísticos e Literarios.
UNIVERSIDADE DA CORUÑA — III. OUTRAS DISPOSICIÓNS — 14/05/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 30 de outubro de 2009 (publicado no BOE do 5 de xaneiro de 2010 por resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35.4º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado ou graduada en Galego e Portugués: Estudos Lingüísticos e Literarios, que quedará estruturado segundo consta no anexo.
A Coruña, 14 de abril de 2010.
José María Barja Pérez
Reitor da Universidade da Coruña
Ver referencia pdf "09100D006P039.PDF"
RESOLUCIÓN do 14 de abril de 2010 pola que se publica o plan de estudos de graduado ou graduada en  Español: Estudos Linguísticos e Literarios.
UNIVERSIDADE DA CORUÑA — III. OUTRAS DISPOSICIÓNS — 14/05/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35.4º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado ou graduada en Español: Estudos Linguísticos e Literarios, que quedará estruturado segundo consta no anexo.
A Coruña, 14 de abril de 2010.
José María Barja Pérez
Reitor da Universidade da Coruña
Ver referencia pdf "09100D005P037.PDF"
ORDE do 5 de maio de 2010 pola que se autoriza o cambio de denominación do centro público integrado de Seoane no concello de Folgoso do Courel.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/05/2010

De conformidade co previsto no número 2º do artigo 1 do Regulamento orgánico dos centros públicos integrados de ensinanzas non universitarias, aprobado polo Decreto 7/1999, do 7 de xaneiro, DOG do 26 de xaneiro, por proposta da Dirección Xeral de Centros e Recursos Humanos, esta consellería
DISPÓN:
Autorizar o cambio de denominación específica do seguinte centro:
Provincia: Lugo.
Concello: Folgoso do Courel.
Código: 27003655.
Denominación anterior: Centro Público Integrado de Seoane.
Nova denominación: Centro Público Integrado Poeta Uxío Novoneyra.
Santiago de Compostela, 5 de maio de 2010.
Jesús Vázquez Abad
Conselleiro de Educación e Ordenación Universitaria
RESOLUCIÓN do 15 de abril de 2010  pola que se publica o estado de execución do orzamento da comunidade autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao cuarto trimestre de 2009.
CONSELLERÍA DE FACENDA — III. OUTRAS DISPOSICIÓNS — 21/05/2010

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado por Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e as súas modificacións, e á situación de tesouraría e movementos por operacións orzamentarias e extraorzamentarias correspondentes ao cuarto trimestre de 2009, que figuran como anexo a esta resolución.
Santiago de Compostela, 15 de abril de 2010.
Marta Fernández Currás
Conselleira de Facenda
Ver referencia pdf "09500D005P037.PDF"
CORRECCIÓN de erros.-Orde do 21 de abril de 2010 pola que se establecen as bases reguladoras para a concesión, en réxime de concorrencia competitiva, das subvencións a entidades privadas para a potenciación e mellora do turismo mediante axudas para a mellora da infraestrutura de hoteis (grupo I) da Comunidade Autónoma de Galicia, e se procede á súa convocatoria para o ano 2010 (CT989A).
CONSELLERÍA DE CULTURA E TURISMO — III. OUTRAS DISPOSICIÓNS — 21/05/2010

Advertido erro na dita orde publicada no Diario Oficial de Galicia número 81, do venres 30 de abril de 2010, procede realizar a seguinte corrección:
Na páxina 7311, artigo 3, punto 4, onde di: «Os proxectos desenvolveranse no territorio de Galicia e financiaranse con cargo a fondos Feder, exceptuando os núcleos urbanos definidos como tales no planeamento urbanístico vixente, das cidades de Ferrol, Lugo, Ourense, Pontevedra, Santiago de Compostela, A Coruña e Vigo, que se financiarán con cargo a fondos propios», debe dicir: «Os proxectos desenvolveranse no territorio de Galicia e financiaranse con cargo a fondos Feder, exceptuando os núcleos urbanos definidos como tales no planeamento urbanístico vixente, das cidades de Ferrol, Lugo, Ourense, Pontevedra, Santiago de Compostela, A Coruña e Vigo.»
Na páxina 7317, artigo 18, número 2, onde di: «Para cobrar a primeira anualidade (ano 2010) da subvención concedida, o beneficiario terá de prazo ata o 30 de novembro de 2010 para presentar nos lugares sinalados no artigo 3 da convocatoria a documentación que a continuación se indica:», debe dicir: «Para cobrar a subvención concedida, o beneficiario terá de prazo ata o 30 de novembro de 2010 para presentar nos lugares sinalados no artigo 3 da convocatoria a documentación que a continuación se indica:»
Na páxina 7317, artigo 18, punto 3, onde di: «O investimento xustificado ten que coincidir coa resolución de concesión da subvención, ou as modificacións autorizadas. De non xustificarse o investimento executado correspondente á primeira anualidade quedará anulada toda a subvención, non obstante, se a xustificación fose inferior ao investimento previsto en calquera das anualidades, sempre que se manteña a finalidade da subvención, minorarase a concesión proporcionalmente ao investimento non xustificado e, para o caso de que o executado non cumprise o fin para o que se concedeu a subvención, quedaría anulada na súa totalidade», debe dicir: «O investimento xustificado ten que coincidir coa resolución de concesión da subvención, ou as modificacións autorizadas. De non xustificarse o investimento executado quedará anulada toda a subvención, non obstante, se a xustificación fose inferior ao investimento previsto, sempre que se manteña a finalidade da subvención, minorarase a concesión
proporcionalmente ao investimento non xustificado e, para o caso de que o executado non cumprise o fin para o que se concedeu a subvención, quedaría anulada na súa totalidade».
RESOLUCIÓN do 11 de maio de 2010, da Dirección Xeral de Ordenación e Xestión de Recursos Mariños, pola que se establece o período de veda para o polbo (Octopus vulgaris) para o ano 2010.
CONSELLERÍA DO MAR — III. OUTRAS DISPOSICIÓNS — 21/05/2010

Por medio da Orde do 22 de decembro de 2009, pola que se aproba o Plan Xeral de Explotación Marisqueira, desenvólvese o plan para a xestión da pesqueira do polbo (Octopus vulgaris) e establécense as condicións para o seu desenvolvemento.
O artigo 9.1.b) desta orde dispón que se poderá establecer un período de veda de dous meses continuados no período comprendido entre abril e setembro. Para a súa determinación terase en conta o estado do recurso e a opinión do sector afectado.
Consultado o sector, esta dirección xeral
RESOLVE:
Declarar o período de veda do polbo (Octopus vulgaris) para o ano 2010, que queda establecido entre as 16.00 horas do 28 de maio ata as 6.00 horas do 5 de xullo.
Polo tanto, neste período queda expresamente prohibida a captura do polbo (Octopus vulgaris), por medio de calquera arte, en augas de competencia da Comunidade Autónoma de Galicia. As embarcacións dedicadas á captura de polbo con nasas deberán retirar estas do seu calado e levalas a porto.
Contra esta resolución, que non esgota a vía administrativa, poderase interpoñer recurso de alzada no prazo dun mes, contado desde o día seguinte ao da súa publicación, ante a conselleira do Mar, de conformidade co disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
Santiago de Compostela, 11 de maio de 2010.
Pablo Ramón Fernández Asensio
Director xeral de Ordenación e Xestión
de Recursos Mariños
ORDE do 10 de maio de 2010 pola que se adscribe, con carácter definitivo, a profesorado ao CEE de Panxón.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/05/2010

Polo Decreto 159/2008, do 17 de xullo de 2008 (DOG do 1 de agosto), créase o centro de educación especial de Panxón, concello de Nigrán, para a atención específica de alumnado con transtornos de conduta.
Tendo en conta o establecido na disposición adicional do referido decreto, esta Consellería de Educación e Ordenación Universitaria,
DISPÓN:
Primeiro.-Adscribir, con carácter definitivo, ao centro de educación especial de Panxón, o seguinte profesorado:
Mª Teresa Rivas Lago con DNI: 36035972, profesora de ensino secundario, especialidade de Psicoloxía e Pedagoxía.
Rafael Lores Rosal con DNI: 35254213, profesor técnico de formación profesional, especialidade Actividades (Ceis).
José María Castelló Domínguez con DNI: 36010653, mestre, especialidade de música.
Segundo.-O profesorado adscrito por esta orde ao Centro de Educación Especial de Panxón manterá a antigüidade xerada no centro de orixe para todos os efectos.
Santiago de Compostela, 10 de maio de 2010.
Jesús Vázquez Abad
Conselleiro de Educación e Ordenación Universitaria
CORRECCIÓN de erros.-Resolución do 14 de abril de 2010 pola que se publica o plan de estudos de graduado ou graduada en Relacións Laborais e Recursos Humanos.
UNIVERSIDADE DA CORUÑA — III. OUTRAS DISPOSICIÓNS — 20/05/2010

Advertido erro na devandita resolución, publicada no DOG nº 92, do 18 de maio de 2010, cómpre efectuar a seguinte corrección:
-Na páxina 8.676, no punto 1.4., no Terceiro curso, onde di:
«Dereito administrativo	 Optativo	 6»
Debe dicir:
«Dereito administrativo	 Obrigatorio	 6».
RESOLUCIÓN do 12 de maio de 2010 pola que se dá publicidade aos convenios de colaboración subscritos pola Secretaría Xeral para o Deporte no primeiro cuadrimestre do ano 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 20/05/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería ou entidade da Xunta de Galicia a obriga de remitir ao Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
RESOLVO:
Darlle publicidade á relación dos convenios subscritos pola Secretaría Xeral para o Deporte da Xunta de Galicia nos meses de xaneiro, febreiro, marzo e abril de 2010, que se incorporan como anexo a esta resolución.
Santiago de Compostela, 12 de maio de 2010.
José Ramón Lete Lasa
Secretario xeral da Consellería de Presidencia, Administracións Públicas e Xustiza
Ver referencia pdf "09400D001P007.PDF"
Ver referencia pdf "09400D002P008.PDF"
CORRECCIÓN erros.-Resolución do 15 de abril de 2010 pola que se publica a relación dos premios da fase autonómica do concurso sobre consumo responsable e calidade de vida Consumópolis 5: Ti, de que vas? A min mólame o consumo responsable.
INSTITUTO GALEGO DE CONSUMO — III. OUTRAS DISPOSICIÓNS — 27/05/2010

Advertido erro na dita resolución publicada no Diario Oficial de Galicia número 82, do luns 3 de maio de 2010, procede realizar a seguinte corrección:
Na páxina 7.464, anexo, onde di:
«2º ciclo de ensino secundario:
1º premio:
IES Perdouro.
Localidade: Burela (Lugo).
Alcume do equipo: Biotopo.
Título do álbum virtual: Reciclando recuerdos.
Coordinadora: Marta Castelao Rolle.
Contía do premio: 1.000 euros e diploma».
Debe dicir:
«2º ciclo de ensino secundario:
1º premio:
IES Perdouro.
Localidade: Burela (Lugo).
Alcume do equipo: Biotopo.
Título do álbum virtual: Reciclando recuerdos.
Coordinador: Gerardo Novo Rodríguez.
Contía do premio: 1.000 euros e diploma».
Santiago de Compostela, 12 de maio de 2010.
Mª Nava Castro Domínguez
Presidenta do Instituto Galego de Consumo
RESOLUCIÓN do 7 de maio de 2010 pola que se dá publicidade aos convenios de colaboración subscritos por Augas de Galicia no primeiro cuadrimestre de 2010.
AUGAS DE GALICIA — III. OUTRAS DISPOSICIÓNS — 27/05/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xullo) dispón que os organismos autónomos da Comunidade Autónoma de Galicia deberán publicar cuadrimestralmente no Diario Oficial de Galicia os convenios de colaboración asinados no cuadrimestre anterior.
Polo exposto, e en virtude das facultades que teño concedidas,
RESOLVO:
Facer pública a relación de convenios subscritos polo organismo autónomo Augas de Galicia nos meses de xaneiro, febreiro, marzo e abril do 2010, e que se xuntan como anexo a esta resolución.
Santiago de Compostela, 7 de maio de 2010.
Ethel María Vázquez Mourelle
Presidenta de Augas de Galicia
Ver referencia pdf "09900D005P010.PDF"
INSTITUTO GALEGO DE CONSUMO
RESOLUCIÓN do 18 de maio de 2010, da Secretaría Xeral da Igualdade, pola que se fai pública a concesión das bolsas e axudas dirixidas á realización e difusión de estudos e investigacións e á organización de xornadas ou congresos en materias relacionadas coas mulleres, especialmente no ámbito da violencia de xénero, convocadas pola Resolución do 24 de setembro de 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/05/2010

A resolución da Secretaría Xeral da Igualdade do 24 de setembro de 2009 (DOG do 1 de outubro) aproba as bases e convoca bolsas e axudas dirixidas á realización e difusión de estudos e investigacións e á organización de xornadas ou congresos en materias relacionadas coas mulleres, especialmente no ámbito da violencia de xénero.
O artigo 15.1º da Lei 9/2007, do 13 de xuño, de subvencións de Galicia, establece a obrigatoriedade da publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, beneficiaria/o, cantidade concedida e finalidade ou finalidades da subvención.
De acordo co anteriormente exposto, esta secretaría
RESOLVE:
Ordenar a publicación no Diario Oficial de Galicia da relación de beneficiarias/os das axudas concedidas ao abeiro desa resolución. Esta relación achégase nos anexos I a IV.
Convocatoria: Resolución do 24 de setembro de 2009 pola que se aproban as bases reguladoras e se convocan bolsas e axudas dirixidas á realización e difusión de estudos e investigacións e á organización de xornadas ou congresos en materias relacionadas coas mulleres, especialmente no ámbito da violencia de xénero.
*Ano 2009:
-Programa: 200900197. Crédito orzamentario: 170.000 euros. Aplicación orzamentaria: 04.40.313D.481.0.
-Programa: 200900199. Crédito orzamentario: 40.000 euros. Aplicación orzamentaria: 04.40.312G.470.0.
*Ano 2010:
-Programa: 200900197. Crédito orzamentario: 120.000 euros. Aplicación orzamentaria: 04.40.313D.481.0.
-Programa: 200900199. Crédito orzamentario: 30.000 euros. Aplicación orzamentaria: 04.40.312G.470.0.
Santiago de Compostela, 18 de maio de 2010.
Marta González Vázquez
Secretaria xeral da Igualdade
Ver referencia pdf "09900D001P006.PDF"
RESOLUCIÓN do 10 de maio de 2010, da Dirección Xeral de Mobilidade, pola que se prorroga o prazo para a presentación do documento de programación de actuacións por parte dos concesionarios de transporte público regular permanente de persoas de uso xeral por estrada de Galicia.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 27/05/2010

Mediante a Resolución do 26 de febreiro de 2010, da Dirección Xeral de Mobilidade, quedou aprobado o Plan de modernización das concesións de transporte público regular de persoas de uso xeral por estrada de Galicia, (DOG nº 40, do 1 de marzo de 2010) ao abeiro do disposto na Lei 5/2009, do 26 de novembro, de medidas urxentes para a modernización do sector do transporte público de Galicia.
No texto do anexo da mencionada lei, que incluía as bases do Plan de modernización, establecíase que no termo máximo de 6 meses desde a data de entrada en vigor da propia lei, os concesionarios deberían presentarlle á Administración un programa de implantación de actuacións e, neste sentido, a mesma previsión recóllese no punto cuarto da resolución da Dirección Xeral de Mobilidade do 26 de febreiro de 2010.
Á vista de que os concesionarios requiren máis tempo para a elaboración dos documentos de programación de actuacións, adaptadas ás bases aprobadas coa Lei 5/2009 e a Resolución do 26 de febreiro de 2010 considérase, en consecuencia, que necesitan máis prazo para presentalas á Administración.
Polo que antecede, en virtude das facultades que teño conferidas,
RESOLVO:
Facer pública a ampliación do prazo de presentación dos documentos de programación das actuacións por parte dos concesionarios de transporte público, adaptadas ao Plan de modernización das concesións por un prazo adicional de 3 meses desde a finalización do prazo establecido inicialmente.
Santiago de Compostela, 10 de maio de 2010.
Miguel Rodríguez Bugarín
Director xeral de Mobilidade
DECRETO 81/2010, do 27 de maio, polo que se nomea secretario xeral da Consellería de Educación e Ordenación Universitaria a Jesús Oitavén Barcala.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 28/05/2010

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Educación e Ordenación Universitaria, e logo de deliberación do Consello da Xunta de Galicia, na súa reunión do día vinte e sete de maio de dous mil dez,
Nomeo secretario xeral da Consellería de Educación e Ordenación Universitaria a Jesús Oitavén Barcala.
Santiago de Compostela, vinte e sete de maio de dous mil dez.
Alberto Núñez Feijóo
Presidente
Jesús Vázquez Abad
Conselleiro de Educación e Ordenación
Universitaria
RESOLUCIÓN do 7 de maio de 2010 pola que se dá publicidade aos convenios de colaboración subscritos polo Instituto Tecnolóxico para o Control do Medio Mariño en Galicia no primeiro cuadrimestre do ano 2010.
INSTITUTO TECNOLÓXICO PARA O CONTROL DO MEDIO MARIÑO DE GALICIA — III. OUTRAS DISPOSICIÓNS — 31/05/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño) impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos.
En consecuencia, e para dar cumprimento a esa obriga,
DISPOÑO:
Artigo único.-Dar publicidade á relación de convenios subscritos polo Instituto Tecnolóxico para o Control do Medio Mariño de Galicia no primeiro cuadrimestre do ano 2010, que se incorporan como anexo a esta resolución.
Vilaxoán, 7 de maio de 2010.
Mª Covadonga Salgado Blanco
Directora do Instituto Tecnolóxico para o Control do Medio Mariño de Galicia
Ver referencia pdf "10100D010P055.PDF"
RESOLUCIÓN do 21 de maio de 2010 pola que se dá publicidade aos beneficiarios das axudas concedidas polo Instituto Galego de Promoción Económica (Igape) durante o primeiro trimestre de 2010.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 31/05/2010

De conformidade co disposto no artigo 15 da Lei 9/2007, do 13 de xuño, de subvencións de Galicia e no artigo 13.4º da Lei 4/2006, do 30 de xuño, de transparencia e boas prácticas na Administración pública galega, o Igape publicará as subvencións concedidas ao abeiro das bases reguladoras das axudas do Igape no Diario Oficial de Galicia, expresando beneficiario, finalidade, contía e aplicación orzamentaria.
No caso de axudas cofinanciadas por fondos comunitarios, o beneficiario estará suxeito ás normas de información e publicidade que establece o Regulamento (CE) 1828/2006, da Comisión, do 8 de decembro, que fixa normas de desenvolvemento para o Regulamento (CE) 1083/2006, do Consello, do 11 de xullo, polo que se establecen as disposicións xerais relativas ao Fondo de Desenvolvemento Rexional, ao Fondo Social Europeo e ao Fondo de Cohesión.
Así mesmo, o Igape tamén publicará as subvencións concedidas en vía de recurso ao abeiro das súas bases reguladoras, unha vez vistos os recursos interpostos contra as resolucións dos expedientes instruídos ao abeiro das súas bases reguladoras e tras propoñer para concesión os proxectos aprobados nos recursos estimados.
En virtude do exposto anteriormente,
RESOLVO:
Primeiro.-Dar publicidade á relación de beneficiarios das axudas concedidas polo Igape durante o primeiro trimestre de 2010, que figura como anexo I.
Segundo.-Dar publicidade á relación de beneficiarios das axudas concedidas polo Igape en vía de recurso durante o primeiro trimestre de 2010, que figura como anexo II.
Santiago de Compostela, 21 de maio de 2010.
Joaquín Varela de Limia de Cominges
Director xeral do Instituto Galego
de Promoción Económica
Ver referencia pdf "10100D007P037.PDF"
Ver referencia pdf "10100D008P038.PDF"
DECRETO 80/2010, do 27 de maio, polo que se dispón que cese José Luis Vázquez Fernández como secretario xeral da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 28/05/2010

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Educación e Ordenación Universitaria, e logo de deliberación do Consello da Xunta de Galicia, na súa reunión do día vinte e sete de maio de dous mil dez,
DISPOÑO:
Que cese, por petición propia, José Luis Vázquez Fernández, como secretario xeral da Consellería de Educación e Ordenación Universitaria, agradecéndolle os servizos prestados.
Santiago de Compostela, vinte e sete de maio de dous mil dez.
Alberto Núñez Feijóo
Presidente
Jesús Vázquez Abad
Conselleiro de Educación e Ordenación Universitaria
b) NOMEAMENTOS CONSELLERÍA DE EDUCACIÓN
E ORDENACIÓN UNIVERSITARIA
RESOLUCIÓN do 20 de abril de 2010 pola que se procede á publicación das axudas concedidas en virtude da Orde do 9 de marzo de 2009, da Vicepresidencia da Igualdade e do Benestar, pola que se regulan as axudas para o mantemento das escolas infantís 0-3 dependentes de entidades privadas de iniciativa social.
CONSELLERÍA DE TRABALLO E BENESTAR — III. OUTRAS DISPOSICIÓNS — 25/05/2010

De conformidade co disposto no artigo 18.1º da Lei 38/2003, do 17 de novembro, xeral de subvencións; no artigo 15.1º da Lei 9/2007, do 13 de xuño, de subvencións de Galicia; no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das axudas concedidas en virtude da Orde do 9 de marzo de 2009 pola que se regulan as axudas para o mantemento das escolas infantís 0-3 dependentes de entidades privadas de iniciativa social.
Finalidade da axuda: as axudas teñen por obxecto o mantemento das escolas infantís 0-3 dependentes de entidades privadas de iniciativa social que cumpran os requisitos establecidos no Decreto 143/2007, do 12 de xullo, polo que se regula o réxime de autorización e acreditación dos programas e dos centros de servizos sociais (DOG do 31 de xullo) e no Decreto 329/2005, do 28 de xullo, polo que se regulan os centros de menores e dos centros de atención á infancia (DOG do 16 de agosto), así como a normativa de desenvolvemento, se for o caso.
Norma reguladora: Orde do 9 de marzo de 2009 pola que se regulan as axudas para o mantemento das escolas infantís 0-3 dependentes de entidades privadas de iniciativa social (Diario oficial de Galicia nº 51, do 13 de marzo).
Crédito orzamentario: 3.407.195,71 euros con cargo á aplicación orzamentaria 05.30.312B.481.0.
As entidades beneficiarias e o importe das axudas concedidas a cada unha delas expresado en euros recóllense no anexo a esta resolución.
Santiago de Compostela, 20 de abril de 2010.
Beatriz Mato Otero
Conselleira de Traballo e Benestar
Ver referencia pdf "09700D009P056.PDF"
CORRECCIÓN de erros.-Orde do 11 de maio de 2010 pola que se aproba o Regulamento da indicación xeográfica protexida Pemento do Couto e do seu Consello Regulador, e se nomea o Consello Regulador provisional.
CONSELLERÍA DO MEDIO RURAL — III. OUTRAS DISPOSICIÓNS — 25/05/2010

Advertido un erro no texto da citada orde, publicada no DOG número 94, do 20 de maio de 2010, é necesario realizar a oportuna corrección.
Na páxina 8.815, na columna da esquerda, no artigo 2º, onde di:
«Vogais:
-...
-Juan José Fraga Alonso... »,
Debe dicir:
«Vogais:
-
-Juan José Fraga Rico...».
ORDE do 28 de abril de 2010 pola que se fixan os prezos de venda ao público de diversas publicacións da Consellería de Cultura e Turismo.
CONSELLERÍA DE CULTURA E TURISMO — III. OUTRAS DISPOSICIÓNS — 25/05/2010

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Facenda e publicados no Diario Oficial de Galicia.
DISPÓN:
1. Quedan aprobados os prezos de venda ao público das publicacións editadas por esta consellería e que se relacionan no anexo.
2. Estes prezos entenderanse, de ser o caso, co IVE incluído.
Santiago de Compostela, 28 de abril de 2010.
Roberto Varela Fariña
Conselleiro de Cultura e Turismo
ANEXO
-Homenaxe a Anísia Miranda: 3 euros.
-Compostela e Europa. A historia de Diego Xelmírez: 59 euros.
-Compostela y Europa. La historia de Diego Gelmírez: 59 euros.
-Compostela and Europe. The story of Diego Gelmírez: 59 euros.
-Compostelle et Leurope. Lhistoire de Diego Gelmírez: 59 euros.
-Compostella e Leuropa. La storia di Diego Gelmírez: 59 euros.
-Lume na fonte. Antón Lamazares na Domus Nai: 25 euros.
-Cristiáns puros de África: 26 euros.
-Croa. Boletín da Asociación de Amigos do Castro de Viladonga: 15 euros.
-Guía de arqueobotánica: 15 euros.
-Flores de Dunsinane: 12,50 euros.
-Álbums para o reencontro. Ribadavia e os Ribadavienses. VII Festa: 11 euros.
EDICTO (A52/2010).
TRIBUNAL DE CONTAS (SECCIÓN DE AXUIZAMENTO-DEPARTAMENTO PRIMEIRO) — III. OUTRAS DISPOSICIÓNS — 28/05/2010

Mediante este edicto faise público, para dar cumprimento ao acordado pola conselleira do Departamento Primeiro da Sección de Axuizamento do Tribunal de Contas, por providencia do vinte e sete de abril de dous mil dez, ditada no procedemento de reintegro por alcance nº A52/10, do ramo de comunidades autónomas (informe de fiscalización, Fundación Deporte Galego, exercicios 2004-2005), que no dito tribunal se segue xuízo contable con motivo de presuntas irregularidades no pagamento dunha sanción, producíndose un descuberto nos fondos da dita fundación por importe de cinco mil euros (5.000 ), o cal se fai saber coa finalidade de que os legalmente habilitados para o mantemento ou oposición á pretensión de responsabilidade contable poidan comparecer nos autos comparecendo en forma dentro do prazo de nove días.
Madrid, 27 de abril de 2010.
Andrés Gutiérrez García
Letrado secretario
CORRECIÓN de erros.-Resolución do 23 de marzo de 2010 pola que se establecen as bases reguladoras para a concesión de subvencións para producións ou coproducións audiovisuais en lingua galega con decidido contido artístico e cultural e se convocan para o ano 2010.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 28/05/2010

Advertido erro na devandita resolución publicada no Diario Oficial de Galicia número 86, do venres 7 de maio de 2010, cómpre facer a seguinte corrección:
Na páxina 8.135, no artigo 2º, onde di: «durante un ano, logo desta convocatoria»; debe dicir: «durante un ano, previo a esta convocatoria».
CORRECCIÓN de erros.-Orde do 27 de abril de 2010 pola que se aproban as bases reguladoras para a concesión, en réxime de concorrencia competitiva, das subvencións ás asociacións profesionais e empresariais de artesáns/ás cuxo ámbito de actuación se desenvolva na Comunidade Autónoma de Galicia, para o fomento do sector artesanal galego, e se procede á súa convocatoria para o ano 2010. (Código de procedemento IN201F presentación telemática).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 28/05/2010

Advertidos erros na devandita orde, publicada no DOG número 83, do martes, 4 de maio de 2010, cómpre facer as seguintes correccións:
Na páxina 7.575, columna 2, no artigo 2º, no seu punto 1, despois do parágrafo que comeza por «Para cubrir correctamente os formularios de solicitude, no citado enderezo da internet disporase de instrucións......», debe engadirse o seguinte parágrafo: «O prazo para iniciar solicitudes a través da aplicación informática remata 24 horas antes do sinalado no número 2 deste artigo».
Na páxina 7.575, columna 2, artigo 2º, punto 1, último parágrafo, onde di: «A presentación de solicitudes farase en soporte papel ou en formato electrónico ante o Rexistro Telemático da Xunta de Galicia logo da obtención e formalización dos formularios de acordo co previsto neste artigo», debe dicir: «A presentación de solicitudes farase por vía escrita (en soporte papel) ou en formato electrónico ante o Rexistro Telemático da Xunta de Galicia logo da obtención e formalización dos formularios de acordo co previsto neste artigo».
Na páxina 7.576, columna 1, artigo 2º, no seu punto 2, onde di: «2. O prazo de presentación de solicitudes será desde o día seguinte ao da publicación desta orde no DOG ata o día 1 de xuño, ambos incluídos», debe dicir: «O prazo de presentación de solicitudes será desde o día seguinte ao da publicación desta orde no DOG ata o día 11 de xuño, ambos incluídos».
Na páxina 7.578, columna 2, artigo 5º, punto 2, onde di: «2. Xunto coas solicitudes, deberá xuntarse a seguinte documentación, en orixinal ou copia compulsada», debe dicir: «Xunto coas solicitudes deberá acompañarse a seguinte documentación, en orixinal ou copia compulsada. Non serán admitidas a trámite aquelas solicitudes en que non figuren cubertos os campos obrigatorios, sen prexuízo do disposto no artigo 71.1º da Lei 30/1992».
RESOLUCIÓN do 11 de maio de 2010, da Secretaría Xeral da Consellería de Medio Ambiente, Territorio e Infraestruturas, pola que se lles dá publicidade aos convenios de colaboración subscritos por esta consellería no primeiro cuadrimestre de 2010.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 25/05/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia número 136, do 14 de xuño), imponlle a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Medio Ambiente, Territorio e Infraestruturas no primeiro cuadrimestre do ano 2010, que se incorpora como anexo a esta resolución.
Santiago de Compostela, 11 de maio de 2010.
José Antonio Fernández Vázquez
Secretario xeral da Consellería de Medio
Ambiente, Territorio e Infraestruturas
Ver referencia pdf "09700D003P012.PDF"
Ver referencia pdf "09700D005P024.PDF"
CORRECCIÓN de erros.-Orde do 4 de maio de 2010 pola que se establecen as bases reguladoras e se convocan para 2010 axudas a empresas de transporte público de viaxeiros para a adquisición de vehículos accesibles.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 31/05/2010

Advertidos erros na dita orde, publicada no DOG nº 96, do 24 de maio de 2010, cómpre facer as seguintes correccións:
-Na páxina 9.149, no punto 3.8, onde di: «A plataforma elevadora só poderá funcionar cando o vehículo se atope.», debe dicir: «A plataforma elevadora só poderá funcionar cando o vehículo se atope parado».
CORRECCIÓN de erros.-Decreto 77/2010, do 29 de abril, polo que se modifica o Decreto 243/2008, do 16 de outubro, que desenvolve a Lei 4/2007, do 20 de abril, de coordinación de policías locais.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 26/05/2010

Advertidos erros no citado Decreto 77/2010, do 29 de abril (publicado no DOG nº 89, do 12 de maio, páx. 8.385 e seguintes), cómpre facer as seguintes correccións:
Onde di: Catro.-Modificación parcial dos artigos 21º, 25º e 53º.
-O número 1 e) do artigo 21º quedará redactado do xeito seguinte:
«Ser titular dos permisos de conducir das clases A2 e B con BTP».
-O número 1 e) do artigo 25º quedará redactado do xeito seguinte:
«Ser titular dos permisos de conducir das clases A2 e B con BTP».
-A alínea d) do artigo 53º quedará redactada do xeito seguinte:
«Ser titular dos permisos de conducir das clases A e B con BTP, agás para a categoría de policía, que só se exixirán os permisos de clase A2 e B con BTP».
Debe dicir: Catro.-Modificación parcial dos artigos 21º, 26º e 53º.
-O número 1 e) do artigo 21º quedará redactado do xeito seguinte:
«Ser titular dos permisos de conducir das clases A2 e B con BTP».
-O número 1 e) do artigo 26º quedará redactado do xeito seguinte:
«Ser titular dos permisos de conducir das clases A2 e B con BTP».
-A alínea d) do artigo 53º quedará redactada do xeito seguinte:
«Ser titular dos permisos de conducir das clases A e B con BTP, agás para a categoría de policía, que só se exixirán os permisos de clase A2 e B con BTP».
RECURSO de inconstitucionalidade número 8260-2010.
TRIBUNAL CONSTITUCIONAL — I. DISPOSICIÓNS XERAIS — 28/12/2010

O Pleno do Tribunal Constitucional, por providencia do 14 de decembro actual, admitiu a trámite o recurso de inconstitucionalidade número 8260-2010, promovido polo presidente do Goberno contra o artigo 2º, números un, dous punto 2, cinco e dez puntos 1, 2 e 3, e artigos 3º a 9º da Lei 1/2010, do 11 de febreiro, de modificación de diversas leis de Galicia para a súa adaptación á Directiva 2006/123/CE do Parlamento Europeo e do Consello, do 12 de decembro de 2006, relativa aos servizos no mercado interior. E faise constar que o presidente do Goberno invocou o artigo 161º.2 da Constitución, o que produce a suspensión da vixencia e aplicación dos preceptos impugnados desde a data de interposición do recurso -23 de novembro de 2010- para as partes do proceso, e desde a publicación do correspondente edicto no BOE para os terceiros.
Madrid, catorce de decembro de dous mil dez.
Herminia Palencia Guerra
Secretaria de xustiza do Pleno
RESOLUCIÓN do 11 de novembro de 2010 pola que se adhire unha entidade financeira ao convenio de colaboración para o apoio financeiro á hostalaría, comercio, turismo e servizos das comarcas de Ferrol, Eume e Ortegal, subscrito entre o Instituto Galego de Promoción Económica (Igape), as entidades financeiras e as sociedades de garantía recíproca adheridas (Re-invirte Ferrol).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 30/11/2010

O Consello de Dirección do Igape, na súa xuntanza do 20 de abril de 2010, acordou por unanimidade dos seus membros asistentes a aprobación das bases reguladoras das axudas do Instituto Galego de Promoción Económica para o apoio financeiro á hostalaría, comercio, turismo e servizos das comarcas de Ferrol, Eume e Ortegal, instrumentadas mediante convenio de colaboración subscrito entre o Instituto Galego de Promoción Económica, as entidades financeiras e as sociedades de garantía recíproca adheridas (Re-invirte Ferrol). As ditas bases publicáronse mediante Resolución do 22 de xullo de 2010 (DOG nº 142, do 27 de xullo).
Xunto co texto das devanditas bases publicouse a relación das entidades financeiras que se adheriron ao convenio.
Con data do 27 de outubro de 2010 ratificouse a adhesión da entidade financeira Banco Popular Español, S.A., cómpre facelo público.
Polo que antecede, en virtude das facultades que teño conferidas mediante o artigo 12º a) da Lei 5/1992, do 10 de xuño, de creación do Instituto Galego de Promoción Económica e do artigo 11º.1 a) do Decreto 317/1992, do 12 de novembro, polo que se aproba o regulamento do Igape,
RESOLVO:
Único.-Engadir a entidade financeira Banco Popular Español, S.A., á relación de entidades financeiras adheridas ao convenio de colaboración para o apoio financeiro á hostalaría, comercio, turismo e servizos das comarcas de Ferrol, Eume e Ortegal, subscrito entre o Instituto Galego de Promoción Económica (Igape), as entidades financeiras e sociedades de garantía recíproca adheridas (Re-invirte Ferrol), asinado o 22 de xullo de 2010.
Santiago de Compostela, 11 de novembro de 2010.
Joaquín Varela de Limia de Cominges
Director xeral do Instituto Galego de Promoción Económica
ORDE do 22 de novembro de 2010 pola que se fai pública a ampliación da dotación orzamentaria para a concesión das axudas establecidas na Orde do 22 de abril de 2010 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 30/11/2010

A Orde do 22 de abril de 2010 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia nº 79, do 28 de abril), establece na súa disposición adicional cuarta, na cal se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da devandita orde, coa finalidade de facer chegar estas ao maior número de persoas beneficiarias posible.
Por todo o exposto e no uso das facultades que me foron conferidas,
DISPOÑO:
Artigo 1º
Amplíase o importe total das axudas que se van conceder ao abeiro da Orde do 22 de abril de 2010 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia nº 79, do 28 de abril), nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2010:
12.04.322C.470.2, código de proxecto 2010 00758 polo importe de 3.790.795,97 euros.
12.04.322C.470.1, código de proxecto 2009 01001 polo importe de 53.000,00 euros.
12.04.322C.470.1, código de proxecto 2007 00696 polo importe de 52. 854,61 euros.
12.04.322C.470.2, código de proxecto 2007 00700 polo importe de 5.240,44 euros.
12.04.322C.472.0, código de proxecto 2009 01038 polo importe de 7.000,00 euros.
12.04.322C.472.2, código de proxecto 2008 00560 polo importe de 14 .436,06 euros.
12.04.322C.472.2, código de proxecto 2009 01047 polo importe de 1.727,80 euros.
12.04.322C.470.1, código de proxecto 2003 00450 polo importe de 36.000,00 euros.
12.04.322C.470.1, código de proxecto 2009 01072 polo importe de 28.675,00 euros.
Artigo 2º
Estas modificacións non afectan o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de novembro de 2010.
Beatriz Mato Otero
Conselleira de Traballo e Benestar
ORDE do 24 de novembro de 2010 pola que se declara a nulidade das ordes do 25 de outubro de 2010 publicadas no Diario Oficial de Galicia do 23 de novembro.
CONSELLERÍA DE TRABALLO E BENESTAR — III. OUTRAS DISPOSICIÓNS — 30/11/2010

Con data do 23 de novembro de 2010 publícanse dúas ordes do 25 de outubro de 2010 que modifican os artigos 21º e 19º referidos á ampliación das datas límite para a presentación da xustificación establecidas na Orde do 9 de xuño de 2010, pola que se establecen as bases reguladoras para a concesión, en réxime de concorrencia competitiva, de axudas en materia de traballo en igualdade das mulleres de Galicia e se convocan para o exercicio 2010 e na Orde do 7 de xullo de 2010, pola que se regula o réxime de subvencións ás centrais sindicais para o ano 2010.
Tendo en conta o vencemento dos prazos de presentación da xustificación establecidas nas bases e a data de publicación das modificacións indicadas, de conformidade co disposto na Lei 30/1992, do 26 de novembro, de réxime xurídico das administracións públicas e do procedemento administrativo común, dispoño anular as ordes do 25 de outubro de 2010 publicadas no Diario Oficial de Galicia nº 225, do 23 de novembro.
Santiago de Compostela, 24 de novembro de 2010.
Beatriz Mato Otero
Conselleira de Traballo e Benestar
ORDE do 22 de decembro de 2010 pola que se incrementa a dotación orzamentaria da Orde do 22 de febreiro de 2010, pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2010.
CONSELLERÍA DO MEDIO RURAL — III. OUTRAS DISPOSICIÓNS — 28/12/2010

A orde da Consellería do Medio Rural do 22 de febreiro de 2010 (DOG nº 39, do 26 de febreiro) regula o procedemento para a solicitude, tramitación e concesión, para o ano 2010, das axudas previstas dentro do réxime do pagamento único e doutros réximes de axuda directa á agricultura e gandaría e das axudas ao desenvolvemento rural para a utilización sustentable das terras agrícolas no ano 2010.
Na súa disposición adicional primeira, parágrafo 1, precísanse as aplicacións orzamentarias e o importe económico previsto para o financiamento das ditas axudas e no seu parágrafo 3 sinálase que as dotacións iniciais se poderán incrementar, se for procedente, tramitando o expediente de modificación de crédito oportuno.
Coa finalidade de poder amparar todas as solicitudes das axudas especificadas no título III da orde, relativas á indemnización compensatoria no marco da aplicación da política agrícola común en Galicia, financiadas polo Fondo Europeo Agrícola de Garantía (Feaga) e polo Fondo Europeo Agrícola de Desenvolvemento Rural (Feader) e xestionadas polo Fondo Galego de Garantía Agraria, e posto que a dotación inicial resulta insuficiente, aprobouse o correspondente expediente de modificación de crédito, polo que cómpre, mediante esta orde, incrementar a dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30º.I.3 do Estatuto de autonomía de Galicia e facendo uso das facultades que me confire a Lei 1/1983, do 22 de febreiro, reguladora da Xunta e da súa Presidencia, e no Decreto 313/2009, do 4 de xuño,
DISPOÑO:
Artigo único
1. A dotación orzamentaria prevista para as axudas especificadas no título III da Orde do 22 de febreiro de 2010 (DOG nº 39, do 26 de febreiro), conforme a disposición adicional primeira, parágrafo 1, alínea b) da dita orde, increméntase no importe de 781.008,90 euros e con cargo á aplicación 13.90.712B.772.1, primas gandeiras, dos orzamentos da Comunidade Autónoma de Galicia para 2010.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-O incremento de crédito previsto no artigo único desta orde non afecta o prazo de presentación de solicitudes establecido na dita Orde do 22 de febreiro de 2010 (DOG nº 39, do 26 de febreiro), e nas modificacións efectuadas mediante a Orde do 27 de abril de 2010 (DOG nº 81, do 30 de abril) e a Orde do 10 de maio de 2010 (DOG nº 90, do 13 de maio).
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de decembro de 2010.
Samuel Jesús Juárez Casado
Conselleiro do Medio Rural